Source: https://dambovitanews.ro/sport/csm-targoviste-a-inregistrat-primele-transferuri-pentru-noul-sezon-competitional/
Timestamp: 2020-08-04 20:01:30+00:00

Document:
CSM Târgoviște a înregistrat primele transferuri pentru noul sezon competițional! - DambovitaNews
Echipa de volei feminin a Clubului Sportiv Municipal Târgoviște a realizat în această săptămână două transferuri de marcă. Formația antrenată de Dragan Nesic a reușit să le înregimenteze pe ucraineanca Iryna Trushkina și cubaneza Heidy Casanova.
Iryna Trushkina are 33 de ani și are în spate o carieră impresionantă, evoluând, de-a lungul timpului, în campionate de top ale Europei, precum cele ale Rusiei, Turciei sau Poloniei.
Jucătoarea născută la Kiev nu este la prima experiență în Divizia A1 de volei feminin, în trecut fiind legitimată la CSM București, formație alături de care a reușit să cucerească titlul național în sezonul 2018-2019.
Componentă de bază a primei reprezentative a Ucrainei, pentru care joacă încă din 2009, Trushkina a venit la Târgoviște cu gândul de a repeta performanța obținută cu CSM București în urmă cu două sezoane.
Data nașterii: 03.12. 1986
Înălțime: 1,88 m
Post: Middle-blocker
Echipe la care a evoluat: Krug Tcherkassy (Ukr), Jinestra Odessa (Ukr), Samorodok Khabarovsk (Rus), Khimik Youjne (Ukr), Ilbank Ankara (Tur), Nilufer Belediye (Tur), CSM București, Chemik Police (Pol).
Campioană a Ucrainei;
Câștigătoare a Cupei Ucrainei;
Campioană a României;
Câștigătoare a Cupei României;
Campioană a Poloniei;
Câștigătoare a Cupei Poloniei;
Câștigătoare a Supercupei Poloniei;
Câștigătoare a Ligii Europene cu echipa națională a Ucrainei.
“Steaua” voleiului cubanez a ajuns la Târgoviște
De asemenea, CSM Târgoviște a ajuns la sfârșitul acestei săptămâni la un acord cu jucătoarea cubaneză Heidy Casanova. Noua jucătoare a clubului dâmbovițean are 21 de ani și este considerată cea mai promițătoare voleibalistă din Cuba.
Componentă de bază a naționalei de senioare, aceasta a debutat în sportul de performanță la formația La Habana, pentru care a evoluat timp de trei sezoane (2014-2017).
Evoluțiile excelente din campionatul cubanez i-a asigurat transferul în Europa, în urmă cu trei ani semnând cu gruparea franceză Volero Le Cannet. Între 2017-2019, Casanova a jucat în Franța, iar apoi a ales să evolueze în campionatul Braziliei pentru Osasco Voleobol Club. Aceasta a va înlocui pe Yusleyni Herrera, o altă jucătoare din Cuba, care a evoluat sezonul trecut la Târgoviște.
Din toamnă, jucătoarea cubaneză va îmbrăca tricoul lui CSM-ului. Heidy Casanova reprezintă al doilea transfer realizat de formația dâmbovițeană în această vară.
Heidy Casanova – carte de vizită
Data nașterii: 6 noiembrie 1998
Locul nașterii: Havana – Cuba
Post: Opposite Spiker
Cluburi la care a evoluat: La Habana (Cuba), Volero Le Cannet (Franța) și Osasco Voleibol Club (Brazilia).
Alte jucătoare cu care CSM Târgoviște se află în tratative sunt belgianca Dominika Sobolska (Fillotrano) și bulgăroaica Gergana Dimitrova.
Pe de altă parte, CSM Târgoviște le-a prelungit contractele pentru sezonul viitor Dianei Calotă, Rodicăi Buterez, Mihaelei Pamfil, Teodorei Pusici și Alexandrei Trică.

References: CSM 
 CSM 
 CSM 
 CSM 
 CSM 
 CSM